SET ปิดเช้าบวก 9 จุด คลายกังวล “เฟด” เร่งขึ้นดบ. ลุ้นบ่ายวิ่งต่อ แนวต้าน 1,615
SET ปิดเช้าบวก 9 จุด หลังมีการประเมินว่า “เฟด” จะไม่เร่งขึ้นดอกเบี้ยเร็วๆ นี้ ลุ้นตลาดภาคบ่ายวิ่งต่อ แนวต้าน 1,615 - 1,620 จุด
22 มิ.ย. 2564

ด้านนักวิเคราะห์ ระบุว่า ตลาดหุ้นไทยเช้านี้รีบาวด์ขึ้นมาจากที่ปรับลงไปเมื่อวานนี้ โดยได้รับ Sentiment บวกตลาดสหรัฐฯดีดกลับขึ้นมาราว 1.7% ส่งผลให้ตลาดหุ้นภูมิภาคเอเชียเช้านี้บวกตามมาเฉลี่ย 0.8% หลังจากประเมินว่าธนาคารกลางสหรัฐฯ (เฟด) อาจจะไม่รีบปรับขึ้นดอกเบี้ยเร็ว แต่ยังต้องติดตามประธานเฟดแถลงต่อสภาคองเกรสในคืนนี้ด้วย
นอกจากนี้ เงินดอลลาร์สหรัฐฯก็มีการพักฐานในระยะสั้น และราคาน้ำมันปรับตัวขึ้นมาหนุนหุ้นในกลุ่มพลังงานให้ผลักดันตลาดฯด้วย อีกทั้งหุ้นกลุ่มแบงก์ก็ปรับตัวขึ้นมาได้จากการประเมินมาตรการที่จะออกมาช่วยเหลือลูกหนี้คงสร้างผลกระทบจำกัด เพราะลูกหนี้ส่วนใหญ่ที่ต้องการความช่วยเหลืออยู่กับแบงก์รัฐฯ ขณะที่ต้องรอติดตามท่าทีของธนาคารแห่งประเทศไทย (ธปท.) อีกที
พร้อมแนะให้ติดตามการประชุมประชุมคณะกรรมการนโยบายการเงิน (กนง.) ในวันพรุ่งนี้และตัวเลขส่งออกที่จะมีขึ้นในวันถัดไปที่ 24 มิ.ย.
แนวโน้มการลงทุนในช่วงบ่ายนี้ คาดตลาดฯคงยังเคลื่อนไหวในแดนบวกต่อไปได้ โดยให้แนวรับ 1,600-1,605 จุด ส่วนแนวต้าน 1,615-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GUNKUL มูลค่าการซื้อขาย  2,450.16 ล้านบาท ปิดที่ 4.88 บาท เพิ่มขึ้น 0.08 บาท
KBANK มูลค่าการซื้อขาย  1,389.28 ล้านบาท ปิดที่ 122.00 บาท เพิ่มขึ้น 1.00 บาท
HANA มูลค่าการซื้อขาย  1,367.41 ล้านบาท ปิดที่ 68.75 บาท ลดลง 0.50 บาท
AOT มูลค่าการซื้อขาย  1,116.00 ล้านบาท ปิดที่ 66.25 บาท เพิ่มขึ้น 0.50 บาท
PTT มูลค่าการซื้อขาย  1,016.80 ล้านบาท ปิดที่ 40.50 บาท เพิ่มขึ้น 0.75 บาท
 